Claude Elwood Shannon

Claude Elwood Shannon () var ein USA-amerikansk matematikar og informasjonsteoretikar. Han blir rekna som grunnleggjaren av informasjonsteorien med ein artikkel utgjeven i 1948.

I 1932 vart han oppteke ved University of Michigan, der han tok eit kurs som introduserte han til arbeid av George Boole. Han vart uteksaminert i 1936 med to bachelorgradar, ein i elektroteknikk og ein i matematikk. Deretter byrja han ved Massachusetts Institute of Technology (MIT), der han blant anna arbeidde med ein analog datamaskin.

Allereie i 1937, som 21-årig mastarstudent ved MIT, skreiv han ei avhandling som viser at elektrisk bruk av boolsk algebra kunne nyttast til å konstruere og løyse ein kva som helst logisk, numerisk samanheng. På grunn av dette er han tilskriven som grunnleggjar av både datamaskinteori og digital kretsteori. I følgje nokon var dette den viktigaste, og òg den mest berømte, masteravhandlinga på 1900-talet. Shannon publiserte i 1948 ein generell teori som dannar grunnlaget for seinare arbeid innan informasjonsteorien, der han innførte eit mål for informasjon, bit, og frå dette utgangspunktet studerte overføringskapasiteten av kommunikasjonssystem, metodar for optimal koding av signal og informasjonsinnhaldet i ulike meldingstypar. 

Samplingsteoremet
Formelt heiter teoremet Nyquist–Shannons samplingsteorem, og det lyder:

Viss ein funksjon x(t) ikkje inneheld frekvensar høgare enn B Herz, så er han fullt avgjort ved å angje ordinatane som ein serie av punkt som ligg 1/(2B) sekund frå kvarandre.

Det gjev utvekslingsforholdet mellom bandbreidde, støy og signal i ein transimisjonskanal. 

Kjelder
Denne artikkelen bygger på «Claude Elwood Shannon» frå ,  den 1. november 2011.  


Kategori:USA-amerikanske matematikarar
Kategori:USA-amerikanske ingeniørar
Kategori:Datamaskinpionerar
Kategori:Folk frå Michigan
Kategori:Medlemmar av Royal Society
Kategori:Matematikarar på 1900-talet